नाबालिग से ज्यादती, आरोपी गिरफ्तार
राजस्थान की एक नाबालिग से बरखेड़ाकलां थाना क्षेत्र के गांव मजनपुर में एक युवक ने ज्यादती की। नाबालिग ने रतलाम महिला थाने में शिकायत की। वहां से प्रकरण बरखेड़ा पहुंचने पर पुलिस ने आरोपी को गिरफ्तार कर लिया।
बरखेड़ाकलां थाने के एएसआई एम.एल. बाबरिया ने बताया घटना 21 दिसंबर की है। 26 दिसंबर को राजस्थान के टोकड़ा निवासी 16 वर्षीय लड़की ने परिजन के साथ रतलाम महिला थाने में रिपोर्ट दर्ज करवाई थी। उसने आरोपी सुरेश पिता गंगाराम बागरी (22) निवासी मजनपुर पर खेत में ले जाकर ज्यादती का आरोप लगाया। बरखेड़ा पुलिस ने सोमवार सुबह सुरेश को गिरफ्तार कर लिया। उसे कोर्ट में पेश किया। जहां से जेल भेज दिया।
hin_Deva hin_Deva hin_Deva